**ЗАКОН**

**О ИЗМЈЕНАМА И ДОПУНАМА**

**КРИВИЧНОГ ЗАКОНИКА РЕПУБЛИКЕ СРПСКЕ**

Члан 1.

У Кривичном законику Републике Српске („Службени гласник Републике Српске“, број 64/17), члан 2. мијења се и гласи:

„(1) Кривична дјела и кривичне санкције прописују се само законом.

(2) Нико не може бити кажњен за дјело које, прије него што је учињено, није било законом предвиђено као кажњиво дјело, нити му се може изрећи казна која за то дјело није законом била предвиђена.“

Члан 2.

У члану 19. у ставу 1. ријечи: „на то“ бришу се.

Члан 3.

У члану 20. у ставу 2. ријечи: „његовој замисли“ замјењују се ријечима: „његовом умишљају“.

Члан 4.

У члану 24. у ставу 1. послије ријечи: „Учинилац који је“ додају се ријечи: „припремао или“, а ријечи: „даљег предузимања радње извршења“ замјењују се ријечима: „његовог извршења“.

Члан 5.

У члану 38. у ставу 1. ријеч: „подстрекава“ замјењује се ријечју: „подстрекне“.

Члан 6.

У члану 42. у тачки 1) ријечи: „казна дуготрајног затвора“ замјењују се ријечима: „казна доживотног затвора“, као и у цијелом тексту Законика у одговарајућем падежу.

Тачка 4) мијења се и гласи:

„4) казна одузимања возачке дозволе.“

Члан 7.

У члану 44. у ставу 3. ријечи: „Забрана управљања моторним возилом“ замјењују се ријечима: „Казна одузимања возачке дозволе“.

Члан 8.

Назив члана и члан 45. мијења се и гласи:

„Казна доживотног затвора

Члан 45.

(1) Казна доживотног затвора може се прописати за најтежа кривична дјела и најтеже облике тешких кривичних дјела.

(2) Казна доживотног затвора не може се прописати као једина казна за одређено кривично дјело.

(3) Казна доживотног затвора не може се изрећи учиниоцу који у вријеме извршења кривичног дјела није навршио двадесет и једну годину живота, трудној жени, учиниоцу чија је урачунљивост у вријеме извршења кривичног дјела била битно смањена (члан 31. став 1) нити за покушај кривичног дјела.“

Члан 9.

У члану 46. у ставу 1. ријеч: „двадесет“ замјењује се ријечју: „тридесет“.

Ст. 3. и 4. бришу се.

Досадашњи ст. 5, 6, 7. и 8. постају ст. 3, 4, 5. и 6.

Члан 10.

Послије члана 46. додаје се назив члана и нови члан 46а. који гласи:

„Изузетност краткотрајне казне затвора

Члан 46а.

(1) Казну затвора до шест мјесеци суд може изрећи само ако посебне околности дјела и учиниоца показују да се новчаном казном не може постићи сврха кажњавања или да се новчана казна неће моћи извршити.

(2) Одредба става 1. овог члана не односи се на казну затвора као замјену за неплаћену новчану казну (члан 50. ст. 2. и 3), опозвану условну осуду (чл. 64, 65. и 66), неизвршени рад у јавном интересу (члан 70. став 7) и казну одузимање возачке дозволе (члан 51. став 5).“

(3) Изречена казна затвора која не прелази једну годину дана, може се на захтјев осуђеног замијенити новчаном казном, сходно одредби члана 50. ст. 2. и 3. овог законика.

Члан 11.

У члану 47. став 2. мијења се и гласи:

„(2) Осуђени коме је изречена казна доживотног затвора може се условно отпустити након што издржи двадесет пет година затвора, под условима прописаним у ставу 1. овог члана.“

Члан 12.

Назив члана и члан 51. мијења се и гласи:

„Одузимање возачке дозволе

Члан 51.

(1)Учиниоцу кривичног дјела угрожавања јавног саобраћаја може се изрећи казна одузимања возачке дозволе.

(2) Казну из става 1. овог члана суд изриче у трајању од шест мјесеци до пет година, а ако је усљед угрожавања јавног саобраћаја наступила смрт једног или више лица, од једне до осам година, рачунајући од дана правоснажности одлуке, с тим да се вријеме проведено на издржавању казне затвора не урачунава у вријеме трајања ове казне.

(3) При изрицању условне осуде, суд може одредити да ће се условна осуда опозвати ако осуђени за вријеме трајања условне осуде буде управљао моторним возилом.

(4) Ако је казна из става 1. овог члана изречена лицу које има страну возачку дозволу, забрана се односи на управљање моторним возилом на територији Републике Српске.

(5) Ако је осуђени управљао моторним возилом у периоду док траје казна одузимања возачке дозволе, суд ће ову казну замијенити казном затвора тако што ће за сваких шест мјесеци одузимања возачке дозволе одредити један мјесец казне затвора.

(6) Закоником се може прописати обавезно изрицање казне одузимање возачке дозволе.

(7) Казна одузимања возачке дозволе не може се изрећи заједно са мјером безбједности забране управљања моторним возилом.“

Члан 13.

У члану 54. у ставу 1. тачка 7) мијења се и гласи:

„7) ако је за кривично дјело као најмања мјера казне прописана казна затвора испод једне године или казна затвора без назначења најмање мјере, умјесто казне затвора може се изрећи новчана казна,“.

Члан 14.

Члан 56. мијења се и гласи:

„(1) Ако је учинилац једном радњом или са више радњи учинио више кривичних дјела за која му се истовремено суди, суд ће претходно утврдити казне за свако од тих дјела, па ће на основу оцјене свих тих дјела у њиховој укупности и личности учиниоца за сва та дјела изрећи јединствену казну.

1. Јединствену казну суд ће изрећи по сљедећим правилима:

1) ако је за два или више кривичних дјела утврдио казне доживотног затвора или казну доживотног затвора и затвора, изрећи ће јединствену казну доживотног затвора,

2) ако је за два или више кривичних дјела за која је прописана казна доживотног затвора утврдио казне затвора у трајању од тридесет година, суд може изрећи јединствену казну доживотног затвора,

3) ако је за кривична дјела у стицају утврдио казне затвора, јединствена казна мора бити већа од сваке појединачно утврђене казне, али не смије достићи збир утврђених казни нити прећи тридесет година затвора,

4) ако су за сва кривична дјела у стицају прописане казне затвора до три године, јединствена казна не може бити већа од десет година затвора,

5) ако је за кривична дјела у стицају утврдио само новчане казне, јединствена казна не смије прећи збир утврђених казни нити износ од 200.000 КМ*,* односно 2.000.000 КМ, ако је неко од кривичних дјела извршено из користољубља,

6) ако је за нека кривична дјела у стицају утврдио казне затвора, а за друга новчане казне, изрећи ће јединствену казну затвора и јединствену новчану казну по одредбама т. 2), 3), 4) и 5) овог става.

1. Споредну казну суд ће изрећи ако је утврђена бар за једно кривично дјело у стицају, а ако је утврдио више новчаних казни, изрећи ће једну новчану казну по одредбама става 2. тачка 5) овог члана.“

Члан 15.

У члану 63. у ставу 2. ријечи: „се може изрећи“ замјењују се ријечима: „је прописана“.

Члан 16.

У члану 66. послије ријечи: „прописаном законом“ додаје се запета и ријечи: „осим када је у питању мјера одузимања имовинске користи (члан 83)“.

Члан 17.

У члану 70. послије става 2. додаје се нови став 3. који гласи:

„(3) Изречена казна затвора из става 1. овог члана не може се замијенити радом у јавном интересу осуђеном који је раније осуђиван два или више пута на казну затвора или ако је осуђиван или је осуђен за кривично дјело из Главе XIV и XV овог законика.“

У ставу 6. ријечи: „послије истека постављеног рока“ замјењују се ријечима: „у постављеном року“, а број: „60“ замјењује се бројем: „30“.

Досадашњи ст. 3, 4, 5, 6. и 7. постају ст. 4, 5, 6, 7. и 8.

Члан 18.

У члану 72. у тачки 8) послије ријечи: „домаћинства“ ријеч: „и“ брише се и додаје запета.

У тачки 9) послије ријечи: „предмета“ додаје се запета и нова тачка 10) која гласи:

„10) забрана управљања моторним возилом“.

Члан 19.

У члану 74. у ставу 4. послије ријечи: „овог члана“ додаје се запета и ријечи: „изречена уз казну затвора,“.

Члан 20.

У члану 75. у ставу 3. број: „47.“ замјењује се бројем: „74.“.

Послије става 3. додају се нови ст. 4. и 5. који гласе:

„(4) Мјера безбједности обавезног психијатријског лијечења на слободи не може трајати дуже од три године. Суд сваке године поново одлучује да ли је лијечење на слободи и даље потребно.

(5) Ако се у случају из ст. 1, 2. и 3. овог члана учинилац не подвргне лијечењу на слободи или лијечење самовољно напусти, или и поред лијечења постане толико опасан за околину да је потребно његово лијечење у здравственој установи, суд може изрећи мјеру безбједности обавезног психијатријског лијечења и чувања у здравственој установи.“

Члан 21.

Послије члана 82. додаје се назив члана и нови члан 82а. који гласи:

„Забрана управљања моторним возилом

Члан 82а.

(1) Мјеру безбједности забрана управљања моторним возилом одређене врсте или категорије суд може изрећи учиниоцу кривичног дјела против безбједности јавног саобраћаја када постоји опасност да ће управљајући моторним возилом поново учинити такво кривично дјело.

(2) Мјера из става 1. овог члана обухвата одузимање возачке дозволе или забрану издавања возачке дозволе у периоду трајања ове мјере.

(3) Суд одређује трајање мјере из става 1. овог члана, која не може бити краћа од три мјесеца ни дужа од пет година, рачунајући од дана правоснажности одлуке, с тим да се вријеме проведено на издржавању казне затвора, односно у здравственој установи за чување и лијечење не урачунава у вријеме трајања ове мјере.

(4) Ако је мјера из става 1. овог члана изречена лицу које има страну возачку дозволу за управљање моторним возилом, ова мјера обухвата забрану њеног кориштења на територији Републике Српске за вријеме од три мјесеца до пет година.

(5) Према учиниоцу кривичног дјела којем је изречена мјера безбједности забрана управљања моторним возилом уз условну осуду или казну која је замијењена радом у јавном интересу који не поступи по тој забрани, примијениће се одредбе члана 66. и члана 70. став 7. овог законика.“

Члан 22.

У члану 90. у ставу 2. у тачки 3) послије ријечи: „новчану казну“ додаје се запета и ријечи: „казну одузимања возачке дозволе“.

У тачки 5) послије ријечи: „затвора“ ријеч: „од“ замјењује се ријечју: „преко“.

Члан 23.

Члан 95. мијења се и гласи:

„(1) Кривично гоњење се не може предузети кад протекне:

1. четрдесет година од извршења кривичног дјела за које се по закону може изрећи казна преко двадесет година,
2. тридесет година од извршења кривичног дјела за које се по закону може изрећи казна затвора преко петнаест година,
3. двадесет пет година од извршења кривичног дјела за које се по закону може изрећи казна затвора преко десет година,
4. двадесет година од извршења кривичног дјела за које се по закону може изрећи казна затвора преко пет година,
5. петнаест година од извршења кривичног дјела за које се по закону може изрећи казна затвора преко три године,
6. десет година од извршења кривичног дјела за које се по закону може изрећи казна затвора преко једне године,
7. пет година од извршења кривичног дјела за које се по закону може изрећи казна затвора до једне године или новчана казна.
8. Ако је за кривично дјело прописано више казни, рок застарјелости се одређује према најтежој прописаној казни.
9. Кривично гоњење за кривична дјела за која је прописана казна доживотног затвора не застаријева.“

Члан 24.

Члан 97. мијења се и гласи:

„Изречена казна не може се извршити кад протекне:

1. четрдесет година ако је изречена казна затвора преко двадесет година,
2. тридесет година ако је изречена казна затвора преко петнаест година,
3. двадесет пет година ако је изречена казна затвора преко десет година,
4. двадесет година ако је изречена казна затвора преко пет година,
5. петнаест година ако је изречена казна затвора преко три године,
6. десет година ако је изречена казна затвора преко једне године,
7. пет година ако је изречена казна затвора до једне године или новчана казна,
8. извршење казне доживотног затвора не застаријева.“

Члан 25.

У називу члана 98. ријечи: „споредне казне“ замјењују се ријечима: „споредних казни“.

Став 1. мијења се и гласи:

„(1) Застарјелост извршења новчане казне као споредне казне и казне одузимања возачке дозволе настаје када протекне пет година од дана правоснажности пресуде којом су те казне изречене.“

Члан 26.

У члану 101. став 2. мијења се и гласи:

„(2) Лицу које је осуђено на казну доживотног затвора помиловање се не може дати прије него што је издржало двадесет пет година затвора.“

Члан 27.

У члану 106. у ставу 1. ријеч: „крив“ замјењује се ријечима: „кривично одговоран“.

Члан 28.

У члану 107. став 1. мијења се и гласи:

„(1) Правно лице у стечају или ликвидацији може бити одговорно за кривично дјело без обзира на то да ли је кривично дјело учињено прије почетка поступка стечаја или ликвидације или у току поступка стечаја или ликвидације, али се правном лицу у поступку стечаја или ликвидације не изриче казна већ се изриче мјера безбједности одузимање предмета или се одузима имовинска корист прибављена кривичним дјелом.“

Члан 29.

У члану 108. у ставу 1. ријеч: „почео“ замјењује се ријечју: „започео“.

Члан 30.

У члану 109. став 2. мијења се и гласи:

„(2) У случају саучесништва правних лица из става 1. овог члана, свако правно лице одговара у границама своје одговорности независно од одговорности других правних лица.“

Члан 31.

У члану 110. у ставу 2. ријечи: „по учињеном кривичном дјелу“ замјењују се ријечима: „након учињеног кривичног дјела“.

Члан 32.

Члан 116. мијења се и гласи:

„Поред мјере безбједности одузимање предмета, правном лицу се могу изрећи и сљедеће мјере безбједности:

1. објављивање пресуде,
2. забрана обављања одређене привредне дјелатности.“

Члан 33.

У члану 119. у ставу 1. испред ријечи: „Уколико“ додаје се број 1 у обостраној загради.

Послије става 1. додаје се нови став 2. који гласи:

„(2) Уколико се од правног лица не може одузети имовинска корист јер је правно лице престало да постоји, одузимање ће се извршити од правног сљедника или правних сљедникâ, а ако они не постоје, одузимање ће се извршити од оснивача правног лица, односно акционара или чланова привредног друштва који ће бити обавезани да солидарно плате новчани износ који одговара прибављеној имовинској користи.“

Члан 34.

У члану 124. став 1, члану 129. став 4, члану 145. став 3, члану 146. ст. 1. и 3, члану 167. став 2, члану 232. став 4, члану 275. став 2, члану 291. став 5, члану 292. став 2, члану 300. став 3, члану 301. став 1, члану 304. став 4, члану 305. став 2, члану 365. став 4. и члану 394. став 7. овог законика ријечи: „најмање пет година“ замјењују се ријечима: „од пет до двадесет година“.

Члан 35.

У члану 144. у ставу 1. ријеч: „њој“ замјењује се ријечју: „њему“.

Члан 36.

У члану 145. у ставу 1. послије ријечи: „порнографске сврхе,“ додају се ријечи: „или другог облика сексуалног искориштавања, присиљавања на просјачење, служење,“, а ријечи: „најмање три године“ замјењују се ријечима: „од три до двадесет година“.

Члан 37.

„У члану 146. у ставу 1. послије ријечи: „порнографије“ додају се ријечи: „присиљавање на просјачење, служење,.

У ставу 2. послије ријечи: „положаја“ додају се ријечи: „овлаштења или утицаја,“.

У ставу 6. ријеч: „осам“ замјењује се ријечју: „десет“.

У ставу 7. ријечи: „ст. 1. и 3.“ замјењују се ријечима: „ст. 1, 2. и 3.“, а ријеч: „десет“ замјењује се ријечју: „дванаест“.

У ставу 8. ријечи: „малољетног лица“ замјењују се ријечју: „дјетета“.

Члан 38.

У члану 152. у ставу 1. послије ријечи: „казниће се“ додају се ријечи: „новчаном казном или“.

Члан 39.

У члану 173. у ставу 1. ријечи: „старијим од петнаест“ замјењују се ријечима: „које је навршило петнаест“.

У ставу 5. испред ријечи: „Ако“ број 5 у обостраној загради замјењује се бројем 4 у обостраној загради.

Члан 40.

У члану 190. у ставу 1. ријечи: „и тиме доведе до повреде његовог физичког или психичког интегритета“ бришу се.

Став 2. мијења се и гласи:

„(2) Ако је при извршењу дјела из става 1. овог члана кориштено оружје, опасно оруђе или друго средство погодно да тијело тешко повриједи или здравље наруши, учинилац ће се казнити казном затвора од шест мјесеци до пет година.“

У ставу 5. ријечи: „од три мјесеца“ бришу се.

У ставу 6. послије ријечи: „сродство“ ријеч: „те“ брише се, а послије ријечи: „домаћинству“ додаје се запета и ријечи: „те лица која су међусобно била или су још у емотивној или интимној вези, независно од тога да ли учинилац дијели или је дијелио домаћинство са жртвом“.

Члан 41.

Назив члана и члан 224. мијења се и гласи:

„Крађа

Члан 224.

(1) Ко одузме туђу покретну ствар у намјери да је противправно присвоји, казниће се новчаном казном или казном затвора до три године.

(2) Ако вриједност одузете ствари не прелази износ од 300 КМ, а учинилац је имао намјеру да присвоји ствар такве вриједности, казниће се новчаном казном или казном затвора до једне године.

(3) Покушај дјела из става 1. овог члана је кажњив.

(4) Гоњење за дјело из става 2. овог члана предузима се по приједлогу.“

Члан 42.

Послије члана 224. додаје се назив члана и нови члан 224а. који гласи:

„Шумска крађа

Члан 224а.

(1) Ко ради крађе у шуми обори стабла у количини већој од пет кубних метара, казниће се новчаном казном или казном затвора до двије године.

(2) Ако је дјело из става 1. овог члана учињено у намјери продаје или ако је количина обореног дрвета већа од двадесет кубних метара, учинилац ће се казнити казном затвора од једне до пет година и новчаном казном.

(3) Ако је дјело из ст. 1. или 2. овог члана учињено у заштитној шуми, националном парку или другој шуми с посебном намјеном, или је количина обореног дрвета већа од сто кубних метара, учинилац ће се казнити казном затвора од двије до осам година и новчаном казном.

(4) Оборена стабла из ст. 1, 2. и 3. овог члана ће се одузети.“

Члан 43.

„Назив члана 225. и став 1. мијењају се и гласе:

„Крађа енергије

Члан 225.

(1) Ко супротно важећим прописима прикључи енергетске објекте, уређаје или инсталације на енергетску мрежу, без издате сагласности и закљученог уговора о прикључењу, или ко изврши неовлашћено прикључење на мрежу након извршене обуставе испоруке електричне или топлотне енергије или природног гаса, када техничко изведено стање омогућава коришћење електричне или топлотне енергије или природног гаса без мјерног уређаја, мимо мјерног уређаја или преко мјерног уређаја на којем је онемогућено правилно мјерење, ко изврши скидање или оштећење пломбе оператора дистрибутивног система са мјерног уређаја или ко користи електричну или топлотну енергију или природни гас преко неовлашћено замјењеног мјерног уређаја или ко другима омогући прикључење објеката, уређаја и инсталација преко својих објеката, уређаја и инсталација или онемогући овлашћеним лицима оператора преносног, односно дистрибутивног система безбједан, потпун и неометан приступ мјерним уређајима и инсталацијама, као и мјесту прикључка и мјерења ради очитавања, провјере исправности, отклањања кварова, замјене, одржавања и контроле исправности мјерних и других уређаја са мјерним орманима, уређења мјерног мјеста и обуставе испоруке енергије, казниће се казном затвора од шест мјесеци до три године и новчаном казном.“

У ставу 3. ријечи: „из ст. 1 и 2.“ замјењују се ријечима: „из става 1.“

Члан 44.

У члану 226. у ставу 4. ријечи: „прибави малу имовинску корист“ замјењују се ријечима: „присвоји ствар такве вриједности“.

Члан 45.

У члану 227. у ставу 1. ријечи: „њеним присвајањем прибави себи или другом противправну имовинску корист“ замјењују се ријечима: „је присвоји“.

Члан 46.

У члану 229. ст. 1. и 2. мијењају се и гласе:

„(1) Ко за себе или другог противправно присвоји туђу покретну ствар која му је повјерена, казниће се новчаном казном или казном затвора до двије године.

(2) Ако вриједност утајене ствари не прелази 300 КМ и учинилац је имао намјеру да присвоји ствар такве вриједности, казниће се новчаном казном или казном затвора до шест мјесеци.“

Члан 47.

У члану 231. у ставу 1. ријеч: „противправну“ брише се.

Члан 48.

У члану 232. став 6, члану 264. став 3, члану 265. став 3, члану 268. став 4, члану 288. став 1, члану 301. став 2, члану 302, члану 303. став 1, члану 304. став 1. и члану 366. став 2. овог законика ријечи: „најмање три године“ замјењују се ријечима: „од три до двадесет година“.

Члан 49.

У члану 234. у ставу 2. ријечи: „од једне до осам година“ замјењују се ријечима: „од двије до осам година“ .

Члан 50.

У члану 240. у ставу 2. ријечи: „која је трајала дуже вријеме“ бришу се.

Члан 51.

У члану 243. став 3. мијења се и гласи:

„(3) Ако је дјелом из ст. 1. и 2. овог члана проузрокована штета великих размјера, учинилац ће се за дјело из става 1. овог члана казнити казном затвора од двије до дванаест година, а за дјело из става 2. овог члана, казном затвора од једне до осам година.“

Члан 52.

У члану 258. у ставу 3. ријечи: „усљед дјела“ замјењују се ријечју: „дјелом“.

Члан 53.

Послије члана 272. додаје се назив члана и нови члан 272а. који гласи:

„Превара у привредном пословању

Члан 272а.

(1) Ко у привредном пословању у намјери прибављања противправне имовинске користи правном лицу које заступа или неком другом правном лицу, лажним приказивањем или прикривањем чињеница, доведе некога у заблуду или га одржава у заблуди и тиме га наведе да на штету своје или туђе имовине нешто учини или не учини, казниће се казном затвора од једне до пет година и новчаном казном.

(2) Ако је дјелом из става 1. овог члана прибављена велика имовинска корист или проузрокована знатна штета, учинилац ће се казнити казном затвора од двије до десет година и новчаном казном.

(3) Ако је дјело из става 1. овог члана учињено само у намјери да се другом нанесе штета, казниће се новчаном казном или казном затвора до једне године.“

Члан 54.

Назив члана 273. мијења се и гласи: „Превара у осигурању“.

Члан 55.

У члану 299. у ставу 1. у тачки 8) ријеч: „пет“ замјењује се ријечју: „осам“.

Члан 56.

У члану 316. у ставу 1. ријечи: „или уопште на раду у државном органу или правном лицу“ замјењују се ријечима: „на раду“.

Члан 57.

У члану 319. у ставу 3. ријечи: „казниће се затвором до три године“ замјењују се ријечима: „казниће се казном затвора од шест мјесеци до пет година“.

Члан 58.

У члану 320. у ставу 1. послије ријечи: „или другу корист“ додају се ријечи: „намијењену том лицу или другом лицу“.

У ставу 2. послије ријечи: „или другу корист“ додају се ријечи: „намијењену том лицу или другом лицу“.

Став 5. брише се.

Члан 59.

Послије члана 330. додаје се назив члана и нови члан 330а. који гласи:

„Обавезно изрицање мјере безбједности забране вршења позива,

дјелатности или дужности

Члан 330а.

За кривична дјела из чл. 315, 319. и 321. овог законика, суд учиниоцу изриче мјеру безбједности забране вршење позива, дјелатности или дужности, под условима прописаним у члану 77. овог законика.“

Члан 60.

У члану 358. послије става 3. додаје се нови став 4. који гласи:

„(4) Организатор или вођа групе која изврши дјело из ст. 1, 2. и 3. овог члана, казниће се казном затвора од три до петнаест година.“

Досадашњи став 4. постаје став 5.

Члан 61.

У члану 363. у ставу 4. ријечи: „из става 1.“ замјењују се ријечима: „из ст. 1. и 2.“.

Члан 62.

У члану 366. у ставу 5. ријечи: „прије него што је у њиховом саставу или за њих учинио неко кривично дјело ради чијег извршења је група или криминално удружење организовано“ бришу се.

Члан 63.

Назив члана и члан 367. бришу се.

Члан 64.

У члану 402. у ст. 2, 4. и 5. ријечи: „и казном забране управљања моторним возилом“ замјењују се ријечима: „и казном одузимања возачке дозволе“.

Члан 65.

У члану 403. у ставу 4. ријечи: „и казном забране управљања моторним возилом“ замјењују се ријечима: „и казном одузимања возачке дозволе“.

Члан 66.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-119/21 ПРЕДСЈЕДНИК

Датум: 11. фебруара 2021.године НАРОДНЕ СКУПШТИНЕ

Недељко Чубриловић